ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่องนร02660004343

ขอให้เร่งดำเนินการซ่อมแซมบ้าน กรณีที่ได้รับผลกระทบจากการโครงการวางท่อระบายน้ำด้านหน้าบ้าน เลขที่ 86 ซอยอุดมสุข 42 แขวงบางนา เขตบางนา กรุงเทพมหานคร ซึ่งเป็นบ้านของผู้ร้องชื่อ นายบุญรวย ชะนะมา หมายเลขโทรศัพท์ 06 2004 2054 เนื่องจากผู้ร้องแจ้งว่าโครงการวางท่อระบายน้ำ เริ่มตั้งแต่ปี พ.ศ 2562 จนถึงปัจจุบัน (วันที่ 17 มกราคม 2566) ซึ่งทางโครงการฯ ได้นำรถบรรทุกโคลน รถตู้เทรลเลอร์ มาจอดบริเวณหน้าบ้านผู้ร้อง ซึ่งเป็นสาเหตุทำให้รั้วบ้านทรุด กำแพงแตกร้าว พื้นเอียง เสาทรุดแตก เมื่อวันที่ 15 กันยายน 2565 ผู้ร้องจึงเดินทางไปแจ้งเรื่องกับทางสำนักการระบายน้ำ กรุงเทพมหานคร แขวงดินแดง เขตดินแดง กรุงเทพมหานคร และทางสำนักการระบายน้ำฯ ได้จัดส่งให้ บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด (stecon) มาดูพื้นที่ที่เกิดเหตุ ซึ่งทางบริษัทแจ้งว่าเดี๋ยว 1 สัปดาห์จะให้คำตอบ แต่จนถึงปัจจุบัน (วันที่ 17 มกราคม 2566) ผู้ร้องยังไม่ได้รับคำตอบแต่อย่างใด โดยผู้ร้องแจ้งว่าเป็นผู้ติดต่อเข้าไปติดตามเรื่องเอง และทางสำนักการระบายน้ำฯ แจ้งว่าให้ไปติดต่อกับทางสํานักงานพัฒนาระบบระบายน้ำ ต่อมาในวันที่ 11 มกราคม 2566 ผู้ร้องจึงได้ติดต่อไปยังสํานักงานพัฒนาระบบระบายน้ำ หมายเลขโทรศัพท์ 0 2203 2622 ซึ่งเจ้าหน้าที่รับโทรศัพท์ชื่อ คุณวิโรจน์ ไม่ทราบนามสกุล (เป็นเพียงผู้ถูกกล่าวอ้างถึง) เป็นผู้ดูแล แจ้งว่าประสานงานให้แล้วอยู่ระหว่างการดำเนินการ และทำการวางสายโทรศัพท์ของผู้ร้อง (ลักษณะตัดสายทิ้ง) จากกรณีดังกล่าวผู้ร้องเห็นว่าสิ้นสุดหน้าฝนแล้ว จึงประสงค์ให้เร่งดำเนินการให้โดยเร็วที่สุด และผู้ร้องรับทราบรายงานผลการพิจารณาจากกรุงเทพมหานคร ครั้งที่ 1 ตามเลขที่รับแจ้ง traffy fondue (7R7DX6) แจ้งว่า กรุงเทพมหานคร โดยสำนักการระบายน้ำ สืบเนื่องจากประชาชนร้องเรียน วันที่ 15 กันยายน พ.ศ.2565 เขียนที่สำนักการระบายน้ำดินแดน เรื่อง ร้องเรียน จากการขุดวางระบบท่อระบายน้ำใต้ดินถนน ซอยอุดมสุข42 เขตบางนา ทำให้บ้านเลขที่ 86 (12/1 เดิม) ได้รับผลกระทบเกิดความเสียหายอย่างมาก ดังนี้ 1.) บ้านทรุดคว่ำหน้าเอียง SLOPE ไปทางถนนและเอียงซ้ายไปทิศทางปากบ่อก่อสร้าง 2.) กำแพงทรุดฉีกแตกร้าวอย่างเห็นได้ชัดดึงเหล็กตาข่ายกันขโมยที่ยึดเหนือกำแพงโก่งบิดลงมา 3.) ทำให้บ้านน้ำท่วมอย่างหนักทั้งข้างนอกและข้างในตัวบ้านเกิดเชื้อรานอนไม่ได้ 4.) สภาพบ้านไม้แช่อยู่บนน้ำกว่า 3 ปี ปลวกขึ้นบ้านอย่างหนักลุกลามกินโครงสร้างไม้ของบ้านจนฝ้าชั้น 1 ย้วยเกือบพังแล้ว พื้นชั้น 2 บิดเบี้ยวตามการทรุดเอียงผนังไม้กับฝ้าและหลังคาชั้น 2 พังลงมา จากการกินของปลวกอย่างหนัก ทำให้น้ำรั่วลงมา 5.) น้ำจากรอบเขตนอกบ้านก็ท่วมไหลผ่านใต้ดินพื้นบ้านเซาะ ทะลักออกหน้าบ้านตามการทรุดตัวของบ้าน ทำให้น้ำท่วมบ้าน และต้องสูบน้ำออกทุกวัน เสียค่าไฟฟ้าไปกว่า 3 ปีแล้ว 6.) ระหว่างการขุดวางท่อ เอารถเครนและรถบบรทุกหนักมาจอดชิดริมรั้ว ชิดมอเตอร์น้ำ ทำให้พื้นหน้าบ้านทรุดจนท่อประปาบ้านขาด น้ำท่วมนอกบ้านอีกด้วย 7.) ทำให้รั้วประตูรถตก ไม่สามารถใส่กลอนเหล็กได้เหมือนเดิมต้องเอาลวดพันแก้ปัญหาไปก่อนในตอนนี้ 8.) ก่อนโครงการนี้ขุดฝนตกหนักก่อน 1 ชั่วโมง น้ำไม่ท่วมบ้าน แต่ปัจจุบันหลังจากโครงการนี้ขุดน้ำท่วมบ้านภายใน 30 นาที ถึงในตัวบ้านเลย จึงร้องเรียนมาเพื่อให้บริษัทผู้รับเหมาโครงการก่อสร้างและผู้ที่เกี่ยวข้องรับผิดชอบโครงการนี้ ทำการรื้อและซ่อมแซมบ้านให้ด้วยครับ ขอให้เจ้าหน้าที่ที่เกี่ยวข้องดำเนินการตรวจสอบและแก้ไขด้วยครับ ข้อชี้แจง : รายละเอียดต่างๆ เป็นดังนี้ : สืบเนื่องจาก ข้อร้องเรียน จากการตรวจสอบ พื้นที่ดังกล่าว ห่างจากจุดก่อสร้างบ่อ PIPE JACKING MH-04 ระยะ 25 เมตร จากการสำรวจเป็นพื้นที่ต่ำกว่าถนนเฉลี่ย 64 เซนติเมตร บ้านมีอายุมากและทิศทางการทรุดตัวของบ้านเป็นไปตามทิศทางการระบายน้ำ พร้อมทั้งระหว่างจากก่อสร้างตรวจไม่พบการทรุดตัว จึงสามารถสรุปได้ว่าความเสียหายทั้งหมด ไม่มีส่วนเกี่ยวข้องกับงานก่อสร้าง โดยมีรายละเอียด ดังนี้ ตอบข้อ 1) . ระดับพื้นรอบตัวบ้านมีการทรุดตัวเอียงด้าน และด้านข้างซ้าย ซึ่งอาจมีสาเหตุมาจากมีน้ำท่วมขังตัวบ้านเป็นเวลานาน เมื่อน้ำระบายออกจึงได้เกิดความเสียหายต่อโครงสร้างของพื้นและตัวบ้าน ตอบข้อ 2) . กำแพงดังกล่าวอยู่บนโครงสร้างที่ได้รับแรงกระทำด้านข้าง จากถนนด้านหน้า จากตึกแถวด้านข้างซ้าย และมีการเพิ่มน้ำหนักกระทำจากด้านบนจึงทำให้รับน้ำหนักไม่ได้จึงเกิดการแยกตัว ตอบข้อ 3) . และ ข้อ 4) . จากสภาพพื้นที่บ้านที่แช่น้ำเนื่องจากพื้นที่ดังกล่าวต่ำ โดยโครงการก่อสร้างอุโมงค์ระบายน้ำจากบึงหนองบอนลงสู่แม่น้ำเจ้าพระยา บริเวณ ซอยอุดมสุข 42 มีอาคารรับน้ำ คลองหลอด กม.2 ช่วยรับน้ำและระบายน้ำลงสู่อุโมงค์และแม่น้ำเจ้าพระยาโดยตรง ทำให้ช่วยระบายน้ำบริเวณ ซอย อุดมสุข 42 และคลองหลอดได้เร็วขึ้น ส่วนปัญหาเรื่องปลวกน่าจะเกิดจากปัญหาโครงสร้างชั้น 1 และใต้ดินซึ่งต้องมีการฉีดพ่นน้ำยาป้องกันปลวกทำให้โครงสร้างบ้านเกิดความเสียหายและรั่วซึม ซึ่งไม่เกี่ยวกับงานก่อสร้างโครงการ ตอบข้อ 5) . จากงานก่อสร้างท่อ PIPE JACKING และบ่อพัก ที่ระดับใต้ถนนประมาณ 6 เมตร ระบายน้ำลงสู่อุโมงค์ที่ความลึกใต้ถนน 30 เมตร ไม่มีการรั่วไหลของน้ำที่สามารถผ่านขึ้นมาผิวดินได้ โดยทางโครงการยังได้มีการจัดคนขุดลอกท่อเพื่อให้ท่อระบายน้ำสามารถทำงานได้ดีขึ้น ตอบข้อ 6) . เหตุการณ์ดังกล่าว การทำงานมีการนำเครนมาจอดบริเวณผิวถนนและเกิดอุบัติเหตุจริงได้ทำการแก้ไขและซ่อมแซมคืนสภาพเดิมแล้วเสร็จ ตอบข้อ 7) . จากการตรวจสอบค่าการทรุดตัว ไม่พบการทรุดตัวระหว่างก่อสร้าง ความเสียหายดังกล่าวจึงไม่เกี่ยวกับทางโครงการ ตอบข้อ 8) . ทางโครงการได้ก่อสร้างท่อ PIPE JACKING และบ่อพัก ที่ระดับใต้ถนนประมาณ 6 เมตร ระบายน้ำลงสู่อุโมงค์ที่ความลึกใต้ถนน 30 เมตร เพื่อรับน้ำจากคลองหลอด กม.2 โดยตรงให้สามารถระบายน้ำลงสู่แม่น้ำเจ้าพระยาได้ อีกทั้งยังมีการขุดลอกท่อระบายน้ำ จึงสามารถสรุปได้ว่า โครงการฯ ได้ช่วยให้บริเวณพื้นที่ระบายน้ำได้เร็วขึ้น ให้ผู้ร้องทราบแล้ว // ผู้ร้องรับทราบ แต่ผู้ร้องยืนยันว่าทางผู้รับเหมาได้มีการนำรถกึ่งพ่วงบรรทุกตู้คอนเทนเนอร์ รถบรรทุกเจนเนอเรเตอร์ รถบรรทุกของหนัก (รถขนโคน) และรถเครน พร้อมทั้งวัสดุอุปกรณ์ก่อสร้าง มาตั้งวางไว้ด้านหน้าบ้าน และริมรั้วบ้าน ทำให้เกิดรอยร้าวลึกประมาณ 3 เซนติเมตร และมีการทรุดตัวลง และเคยแจ้งปัญหาดังกล่าว กับทางผู้รับเหมาบ้างแล้ว (ไม่ระบุวันที่และเดือนแน่ชัด) ซึ่งทางผู้รับเหมาแจ้งว่าแจ้งว่าจะเข้ามาดำเนินการซ่อมแซมบ้านให้ แต่ ณ ปัจจุบัน (วันที่ 2 กุมภาพันธ์ 2566) ยังไม่มีผู้รับเหมาเข้ามาดำเนินการซ่อมแซมให้แต่อย่างใด จึงประสงค์ให้หน่วยงานที่เกี่ยวข้องดำเนินการตรวจสอบ และแก้ไขปัญหาในกรณีดังกล่าวอย่างเร่งด่วน 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata